Statoili ja RMK koostöö lastekodudele suunatud heategevusprojekti raames sai alguse eelmisel aastal. Statoil annetas jõulukaartide saatmisele kuluva raha ka 1999. aastal, toetades siis Eesti Puuetega Inimeste Fondi Põlvamaal Karaskis asuva puuetega  inimeste üle-eestilise rehabilitatsioonikeskuse käigushoidmiseks. "Lastekodude toetamine kujunes eelmisel aastal kõigile osapooltele väga südantsoojendavaks ettevõtmiseks ja seetõttu otsustasime ka tänavu tuua just lastekodulastele jõulurõõmu," ütles Eesti Statoili turundusjuht Hede Kerstin Luik.